
PRAVILNIK
O IZDAVANJU, OBNAVLJANJU I ODUZIMANJU ODOBRENJA ZA SAMOSTALAN RAD (LICENCE)
(Pročišćeni tekst)


I  OPĆE ODREDBE

Član 1.

(1) Ovim Pravilnikom uređuje se postupak izdavanja, obnavljanja i oduzimanja, kao i sadržina i izgled odobrenja za samostalan rad (u daljnjem tekstu: licenca) kao i postupak izdavanja licence u slučaju njenog gubitka, otuđenja, oštećenja ili uništenja kojeg provodi Komora magistara farmacije Tuzlanskog kantona  (dalje u tekstu: Komora).
(2) Licenca iz stava 1.ovog člana izdaje se magistrima farmacije državljanima  Bosne i Hercegovine, državljanima Europske unije (EU/EPP), kao i magistrima koji nisu sa državljani Europske unije (treće zemlje), koje imaju bolonjski sistem obrazovanja, a koji obavljaju farmaceutsku djelatnost na teritoriji Tuzlanskog kantona.

Član 2.

(1) Licenca je javna isprava kojom se dokazuje stručna osposobljenost magistra farmacije za samostalno obavljanje farmaceutske djelatnosti. 
(2) Licenca se izdaje kao redovna i privremena.
(3) Redovna licenca se izdaje na razdoblje od 6 godina.
(4) Privremena licenca se izdaje na period kraći od šest (6) godina i u slučajevima propisanim ovim Pravilnikom.
(5) Privremena licenca na period do jedne godine izdaje se magistrima farmacije starosne dobi 65 godina života i više, bez obzira na radnopravni status i penzionisanim magistrima farmacije, na način propisan ovim Pravilnikom.
(6) Vrste odobrenja  za samostalan rad (licence) su:
a.) licenca za samostalan rad magistra farmacije.
b.) licenca za samostalan rad magistra farmacije specijaliste.

Član 3.

(1) Magistar farmacije koji obavlja ili ima namjeru obavljati farmceutsku djelatnost na području Tuzlanskog kantona (u daljnem tekstu magistar) dužan je, u skladu sa članom 147. Zakona o zdravstvenoj zaštiti (u daljem tekstu: Zakon) nakon položenog stručnog ispita podnijeti Komori magistara farmacije Tuzlanskog kantona  Zahtjev za upis u registara članova čime stiče pravo na izdavanje licence.
                  


Član 4.

(1) Uvjeti za izdavanje licence su:
1. stručna kvalifikacija koja obuhvata formalno obrazovanje;
2. položen stručni ispit u stručnom zvanju;
3. članstvo u komori;
4. državljanstvo BiH;
5. poznavanje jednog službenog jezika u BiH na razini koja omogućava nesmetanu i nužnu komunikaciju sa pacijentom.
(2) Uvjet predviđen u stav 1. tačka 4. ovoga člana nisu dužni ispuniti magistri farmacije koji su državljani  EU/EPP, kao i državljani trećih zemalja.
(3) Magistir farmacije državljani BiH nisu dužni dokazivati uvjet iz tačke 5. stava (1) ovog člana.

Član 5.

(1) Komora vodi registar licenciranih članova Komore, druge upisnike i evidencije.
(2) Registri, upisnici i evidencije iz stava (1) ovog člana su javne knjige.
(3) Izvaci  iz registra, upisnika i evidencija Komore, te potvrde izdate na temelju  podataka iz tih evidencija su javne isprave.
(4) Komora štiti privatnost svojih članova suglasno Zakonu o zaštiti osobnih podataka BiH («Sl.glasnik BiH», broj 12/25).

II POSTUPAK IZDAVANJA LICENCE:

1. Magistri farmacije državljani BiH
Član 6.

(1) Uz ispunjenje uvjeta iz člana 4. ovog Pravilnika podosilac zahtjeva za izradu licence prilaže:

1. Registracijski list (pristupnica) - za prijavu upisa u registar Komore, odobren od strane Komore;
2. Ovjerenu fotokopiju diplome završeng farmaceutskog fakulteta stečenu na akreditovanom univerzitetu u Bosni i Hercegovini koji ima akreditaciju i licencu od početka do završetka studija, ili rješenje o nostrifikaciji diplome stečene u inostranstvu izdate od nadležnog tijela sukladno propisima o visokom obrazovanju, ili uvjerenje o diplomiranju;
3. Ovjerenu fotokopiju uvjerenja o položenom stručnom ispitu, u slučaju da je stručni ispit položen van BiH, dokaz o priznatom stručnom ispitu od strane Federalnog ministra zdravstva, sukladno propisima;
4. Ovjerenu fotokopiju uvjerenja o položenom specijalističkom, o ispitu odnosno  subspecijalističkom ispitu, a u slučaju da je specijalistički, odnosno subspecijalistički staž i ispit obavljen izvan BiH dokaz o priznatom specijalističkom, odnosno subspecijalističkom stažu i specijalističkom i subspecijalističkom ispitu od strane Federalnog ministra zdravstva sukladno propisima;
5. Ovjerenu fotokopiju uvjerenja o stečenoj akademskoj tituli, odnosno nastavno-naučnom zvanju ili počasnom nazivu primarijus stečenog na  akreditovanom i licenciranom fakultetu koji ima akreditaciju i licencu do sticanja akademske titule ili dokaz o nostrifikaciji izdat od strane nadležnog tijela za nostrifikaciju u BiH za akademske titule stečene u inostranstvu.;
6. Uvjerenje o državljanstvu;
7. Ovjerenu izjavu o poštivanju deontoloških i etičkih načela struke;
8. CIPS –ov obrazac o mjestu boravka;
9. magistri farmacije koji su obavljali farmaceutsku djelatnost u okviru svoje struke u drugom entitetu, kantonu, Distriktu Brčko, odnosno inozemstvu, prilažu i licencu, potvrdu o članstvu ili aktivnostima u odgovarajućoj komori u drugom entitetu, kantonu, Distriktu Brčko odnosno inozemstvu, potvrdu o isplaćenim članarinama, te potvrdu o poštivanju etičkih principa struke (tzv. good standing), koje ne smiju biti starije od tri mjeseca;
10. jednu fotografiju;
11. potvrdu o uplati upisnine.

(2) Dokumenta iz prethodnog stava ovog člana predaju kao original ili ovjerena fotokopija. 
Član 6a)

Magistar farmacije, koji je promijenio mjesto rada i zaposlio se u Tuzlanskom kantonu, a posjeduje licencu izdatu od strane druge kantonalne komore, dužan je uz zahtjev za izdavanje licence priložiti ispisnicu i potvrdu iz evidencije stručnog usavršavanja i eventualnih disciplinskih mjera u ranijoj komori, te kopiju trenutno važeće licence, nakon čega će mu se izdati nova licenca Komore magistara farmacije Tuzlanskog kantona koja važi do isteka tekućeg licencnog perioda na koji je izdata licenca u ranijoj kantonalnoj komori.

Član 7.

(1) Zahtjev za izdavanje licence podnosi se Komisiji za izdavanje, obnavljanje i ukidanje lienci (u daljnem tekstu Komisija) putem stručne službe Komore.
(2) Zahtjev za izdavanje licence predaje se neposredno ili šalje poštom na adresu Komore.
(3) Prilikom neposrednog predavanja vrši se identifikacija člana (lična karta ili drugi osobni dokument).
(4) Ukoliko se predaje preko opunomoćenika, predaje se originalna i važeća punomoć.
(5) O zahtjevu za izdavanje licence odlučuje Komisija, u roku od 30 dana od dana dostavljanja dokumentacije.

Član 8.

(1) U skladu sa odlukom  Komisije, Predsjednik Komore podnositelju zahtjeva izdaje rješenje o izdavanju licence, odnosno rješenje kojim se zahtjev odbija kao neosnovan.
(2) Smatra se da je zahtjev za izdavanje licence neosnovan ukoliko podnositelj zahtjeva ne ispunjava uvjete za izdavanje licence iz člana 4. ovog Pravilnika.
(3) Rješenje iz stava (1) ovog člana  je doneseno kada je Komisija donijela odnosno bila dužna da donese svoju odluku.
(4) Protiv rješenja iz stava (1) ovog člana podnositelj zahtjeva može izjaviti žalbu Upravnom odboru Komore  u roku od 15 dana od dana prijema rješenja.
(5) Rješenje Upravnog odbora donijeto po žalbi iz stava (4) ovog člana je konačno i protiv njega se može pokrenuti upravni spor. 

Član 9.

(1) U svrhu donošenja svoje odluke, Komisija je dužna razmotriti zahtjev u smislu urednosti i osnovanosti, odnosno ispunjavanja uvjeta za izdavanje licence koji su utvrđeni u Zakonu, ovom Pravilniku i drugim općim aktima Komore.
(2) Komisija je dužna u roku od 30 dana od dana prijema urednog zahtjeva u skladu sa stavom (1) ovog člana obavijestiti predsjednika Komore posebnim obrazloženim aktom.
(3) Prilikom razmatranja svakog pojedinog zahtjeva Komisija vodi zapisnik.

Član 10.
(1) Ukoliko Komisija utvrdi da je zahtjev za izdavanje licence nepotpun u smislu člana 6. ovog Pravilnika, pozvat će podnosioca da isti dopuni u roku koji ne može biti kraći od 8 dana niti duži od 15 dana.
(2) O učinjenom priopćenju Komisija će sastaviti službenu zabilješku u spisu.
(3) Ako podnositelj otkloni nedostatke u određenom roku, smatrat će se da je zahtjev bio od početka uredan.
(4) Ukoliko podnositelj zahtjeva u ostavljenom roku ne dopuni zahtjev, Komisija donosi zaključak kojim se zahtjev odbacuje kao nepotpun o čemu će se podnositelja zahtjeva posebno upozoriti u pozivu za dopunu zahtjeva.
(5) Zaključak iz stava (4) ovog člana izdaje se pismeno i sadrži uvod, dispozitiv, obrazloženje i pouku o pravnom lijeku.
(6) Protiv zaključka iz stava (4) ovog člana podnositelj može u roku od 15 dana od dana prijema zaključka izjaviti posebnu žalbu Upravnom odboru  Komore.
(7) Odluka Upravnog odbora  po žalbi na zaključak je konačna.


Član 11.

Ukoliko zahtjev bude odbačen kao nepotpun ili odbijen kao neosnovan, podnositelj zahtjeva može ponovno podnijeti zahtjev za izdavanje licence.

Član 12.

Ukoliko iz opravdanih razloga ne bi bilo moguće postupiti u roku iz člana 7. stav (5) ovog Pravinika, podnositelju zahtjeva će se izdati potvrda o predaji zahtjeva za izdavanje licence.

Član 12.a

(1) Nakon izvršenog upisa u registar članova Komora izdaje licencu. 
(2) Komora izdaje redovne licence sa rokom važenja šest godina magistrima farmacije državljanima Bosne i Hercegovine, u postupku i uslovima utvrđenim ovim Pravilnikom te Statutom i aktima komora. 
(3) Izuzetno, magistru farmacije iz stava 2. ovog člana starosne dobi 65 godina života i više, bez obzira na radnopravni status i penzionisanim magistrima farmacije Komora izdaje privremenu licencu na period važenja do jedne godine, u postupku i uslovima utvrđenim ovim Pravilnikom te Stautom i aktima Komore 
(4) Magistrima farmacije stranim državljanima Komora izdaje privremene licence na period važenja radne dozvole ili odobrenja za privremeni boravak u Bosni i Hercegovini, u postupku i uslovima utvrđenim ovim Pravilnikom te Statutom i aktima komore.

Član 13.

Magistar farmacije, član Komore, dužan je pravodobno izvijestiti Komoru o svim nastalim promjenama koje su od utjecaja na izdatu licencu (stečen stručni naziv specijalista, odnosno subspecijalista, stečeno zvanje primarijusa, stečeno znanstveno-nastavno zvanje i sl.), a koje se upisuju u Registar članova Komore.

Član 14.

(1) Magistru farmacije - državljanu BiH ili stranom državljanu, a koji u roku od 15 godina od dana položenog stručnog ispita nije obavljao minimalno dvije godine, u punom radnom vremenu, djelatnost svog stručnog naziva, Komora će izdati licencu samo uz prethodnu provjeru stručne osposobljenosti. 

(2) Provjera stručne osposobljenosti magistra farmacije iz stava (1) ovog člana obavlja se pred Komisijom Komore u koju se obavezno kooptiraju kao članovi magistri farmacije stručnjaci iz oblasti iz koje se ispit polaže, iste ili veće stručne osposobljenosti u odnosu na kandidata.

(3) Magistru farmacije iz stava (1) ovog člana koji je zadovoljio u postupku provjere stručne osposobljenosti, izdaje se licenca s danom položenog ispita radi provjere stručne osposobljenosti.

Član 15.

(1) U skladu sa rješenjem o izdavanju licence, a po isteku roka za žalbu iz člana 8. ovog Pravilnika Komora je dužna magistru farmacije  izdati  licencu i člansku  iskaznicu kojom magistar farmacije dokazuje svoje članstvo u Komori, te izvrši upis u Registar članova magistara farmacije Tuzlanskog kantona.
(2) Izdavanje licence, članske iskaznice i upis u Registar članova vrši se sa danom podnošenja zahtjeva za izdavanje odobrenja za samostalan rad (licence).

2. Magistri farmacije strani državljani

Član 16.

Magistrima farmacije – stranim državljanima izdaje se licenca u skladu sa odredbama ovog Pravilnika.

Član 17.

(1) Magistrima farmacije - stranim državljanima, Komora će izdati privremenu licencu na period jednak periodu važenja radne dozvole izdate magistru farmacije  – stranom državljanu od strane nadležne kantonalne Službe za zapošljavanje. 
(2) Ukoliko je magistar farmacije – strain državljanin, po osnovu Zakona o strancima (Sl.novine BiH broj 88/2015, 34/2021), oslobođen obaveze pribavljanja radne dozvole, Komora će izdati privremenu licencu na period jednak odobrenom privremenom boravku. 
Ukoliko je magistru farmacije iz stava (2) ovog člana od strane nadležnog organa odobren stalni boravak u BiH, Komora će izdati redovnu licencu.

Član 18.

(1) Magistri farmacije – strani državljani koji podnose zahtjev za izdavanje licence u Tuzlanskom kantonu, a na temelju radne dozvole dužni su uz zahtjev za izdavanje licence osim dokumentacije iz člana 6.ovog  Pravilnika priložiti:
1. dokaz o državljanstvu EU/EPP ili treće države;
2. odobrenje za (privremeni ili stalni) boravak stranca u BiH - nadležna Služba za poslove sa strancima pri Ministarstvu sigurnosti BiH;
3. radnu dozvolu - nadležna kantonalna Služba za zapošljavanje;
4. Potvrdu o članstvu i aktivnostima u odgovarajućoj komori zemlje porijekla;
5. Potvrdu o poštivanju etičkih principa struke, da se protiv podnositelja zahtjeva ne vodi disciplinski postupak (good standing) koji ne smije biti stariji od 3 mjeseca a izdaje ga nadležna komora  čiji je član podnositelj zahtjeva;
6. Potvrdu o poznavanju jednog od jezika koji je u sužbenoj upotrebi u BiH, na nivou koji je potreban za nesmetanu i nužnu komunikaciju sa pacijentom, izdatu od akreditovane visokoškolske institucije u BiH, minimalno stepen C1, osim u slučajevima ako je jezik završene dodiplomske nastave bio jedan od jezika koji je u službenoj upotrebi u BiH.
(2) Strani državljani nisu obavezni priložiti uvjerenje o položenom stručnom ispitu ukoliko su završili fakultet po bolonjskom sustavu  obrazovanja;
(3) Dokumenti se predaju u ovjrenoj fotokopiji, a original se daje na uvid.
(4) Dokumenti iz stava (1) ovog člana moraju biti prevedeni na jedan od jezika u BiH od strane ovlaštenog sudskog tumača.
Član 19.

(1) Magistri farmacije strani državlajni koji privremeno borave na teritoriji federacije BiH, obavljajući poslove:
· znanstveno i stručno istraživanje;
· edukacija;
· sudjelovanje u seminarima i kongresima;
· obavljanje poslova konsultanata u zdravstvenim ustanovama i privatnim praksama;
· volonterskog rada u stručnom zvanju; 
[bookmark: _GoBack]uz zahtjev za izdavanje licence prilažu dokumentaciju navedenu u članu 18. stav 1. tačka 2, 3. i 4. ovog Pravilnika.
(2) Magistrima farmacije stranim državlajnima iz stava (1) ovog člana izdaje se privremena licenca na temelju uredne dokumentacije sa rokom važenja koliko traje i privremeni boravak na teritoriji Federacije BiH.

Član 20.

Magistri farmacije kojima su izdate diplome farmaceutskog fakulteta te svjedodžbe odnosno uvjerenja o državnom/stručnom ispitu, te specijalističkom ispitu nakon 06. aprila 1992. godine, na području bivše SFR Jugoslavije, od nadležnih organa bivše Socijalističke Federativne Republike Jugoslavije, nadležnih organa njenih bivših socijalističkih republika i autonomnih pokrajina podliježu postupku priznavanja ovih dokumenata u skladu sa važećim propisima u Bosni i Hercegovini.




2. Magistri farmacije - penzioneri

Član 21.

(1) Penzionisanom magistru farmacije korisniku starosne penzije, koji je bio nosilac licence do prestanka radnog odnosa Komora može izdati privremenu licencu na period od jedne (1) godine.
(2) Penzionisani magistar farmacije dužan je osim redovne dokumentacije potrebne za izdavanje licence iz člana 6. ovog Pravilika priložiti i ovjerenu kopiju rješenja starosne penzije kao i ljekarski nalaz o  zdravstvenoj sposobnosti za obavljanje poslova svoje struke.
(3) Dokumentacija iz stava (1) ovog člana predaje se u ovjerenoj fotokopiji, a original pokazuje na uvid.
(4) Ukoliko je magistar farmacije nosilac redovne licence prilikom sticanja statusa penzionera, ista se ukida sa danom sticanja prava iz PIO/MIO, a magistru farmacije Komora može izdati privremenu licencu iz stava (1) ovog člana.


III - POSTUPAK ZAMJENE LICENCE UNUTAR
VREMENSKOG RAZDOBLJA VAŽENJA LICENCE

Član 22.

(1) Ukoliko u toku perioda važenja licence dođe do promjene činjenica na osnovu kojih je izvršen upis podataka na licenci, magistar je dužan prijaviti promjenu istih Komori, a posebno u slučaju:

1. polaganja specijalističkog ispita ili ispita iz uže specijalnosti, 
2. sticanja naučne ili počasne titule, 
3. promjene ličnih/osobnih podataka.

(2) U slučaju promjene podataka iz tačke 1. i 2. stava (1), magistru  farmacije se izdaje nova licenca s datumom položenog specijalističkog ispita ili ispita iz uže specijalnosti, odnosno datuma sticanja titule, a koja važi do isteka tekućeg licencnog perioda na koje je izdata licenca koja se zamjenjuje.
(3) U slučaju promjene podataka podataka iz tačke 3. stava (1), magistru  farmacije se izdaje nova licenca s datumom podnošenja zahtjeva za promjenu upisanih podataka, a koja važi do isteka tekućeg licencnog perioda na koje je izdata licenca koja se zamjenjuje.
(4) Ukoliko magistar  unutar roka važenja licence iz određene specijalizacije položi specijalistički ispit iz druge specijalnosti, magistru  se izdaje i nova licenca za područje druge specijalnosti sa datumom položenog specijalističkog ispita iz druge specijalnosti. 
(5) Prijava promjene činjenica iz stava (1) ovog člana vrši se podnošenjem zahtjeva za promjenu upisanih podataka uz koji se, u skladu sa članom 6. ovog Pravilnika, prilažu adekvatni dokazi o činjenicama za koje se zahtjeva promjena podataka.
(6) Licenca koja se zamjenjuje novom licencom poništava se.


IV POSTUPAK OBNAVLJANJA LICENCE (RELICENCIRANJE)

Član 23.

(1) Magistru farmacije se obnavlja redovna licenca ukoliko je u periodu od 6 godina sakupio dovoljan broj bodova u postupku stručnog usavršavanja utvrđenog Pravilnikom o sadržaju, rokovima i postupku stručnog usavršavanja i provjere stručnosti magistara farmacije i redovno plaćao članarinu određenu aktima Komore.
(2) Magistar farmacije starosne dobi 65 godina života i više, te magistar farmacije strani državljanin stiče pravo na obnovu privremene licence, ako je uz ispunjenje uvjeta iz člana 18. odnosno člana 21. ovog Pravilnika, u roku važenja prethodne privremene licence, stekao minimalno 10 bodova u postupku kontinuirane edukacije, te zadovoljio kriterije stručnog usavršavanja utvrđene Pravilnikom o oblicima, postupcima i rokovima stručnog usavršavanja i provjere stručnosti magistara farmacije



Član 24.

(1) Magistar farmacije je dužan podnijeti Komisiji zahtjev za obnavljanje licence (relicenciranje) najkasnije 60 dana  prije isteka perioda na koji koji mu je izdata licenca.
(2) Uz zahtjev iz stava (1) ovog člana prilaže se dokumentacija kojom se dokazuje ispunjenost uvjeta i kriterija stručnog usavršavanja propisanih Pravilnikom o oblicima, postupcima i rokovima stručnog usavršavanja i provjere stručnosti magistara farmacije, te dokaz o podmirenju članarine.

Član 25.

Na postupak relicenciranja adekvatno se primjenjuju odredbe člana 7.- 12. ovog Pravilnika.

Član 26.

(1) Ukoliko magistar farmacije ne sakupi dovoljan broj bodova na način predviđen Pravilnikom Komore koji određuje postupak stručnog usavršavanja dužan je pristupiti ispitu provjere stručnosti pred Ispitnom komisijom Komore.
(2) Listu članova Ispitne komisije imenuje Upravni odbor Komore.
(3) Ispitna komisija iz stava 1.ovog člana ispituje u sastavu od 3 člana.
(4) Predsjednik Komore rješenjem utvrđuje sastav Ispitne komisije iz stava 3. ovog člana za pojedini ispitni postupak.
(5) Sadržaj Ispita iz stava 1. ovog člana utvrđuje Upravni odbor Komore.
(6) Nakon položenog ispita, magistru farmacije će se obnoviti licenca s datumom prestanka važenja prethodne licence. 
(7) Ukoliko magistar farmacije ne podnese zahtjev za pristupanje ispitu provjere stručnosti u roku od petnaest dana od isteka licence ili uspješno ne položi ispit, brisat će se iz Registra članova Komore, a Komora će o tome obavjestiti ministra zdravstva Tuzlanskog kantona, Zavod zdravstvenog osiguranja, farmaceutsku inspekciju i poslodavca.

Član 27.

(1) Magistru farmacije se može odobriti period mirovanja licence, pri čemu se rok za ispunjavanje uvjeta za obnavlajanje licence produžava za period utvrđenog razdoblja mirovanja  i to u sljedećim slučajevima:
-izbor u tijela federacije, kantona, grada, općine ili na profesionalnu funkciju u sindikatu;
-upućivanje na rad u inostranstvo od strane poslodavca ili u okviru međunarodno-tehničke ili      
obrazovno-kulturne suradnje, diplomatska, konzularna i druga predstavništva;
-bračni drug upućen na rad u inostranstvo;
-privremena spriječenost za rad koja traje duže od 6 mjeseci (trudnoća, komlikacije u trudnoći, porodiljsko odsustvo, njege djeteta, odnosno člana uže obitelji i drugi opravdani slučajevi;)
(2) Za sve navedene slučajeve iz predhodnog stava potrebno je podnijeti pisane dokaze koji dokazuju postojanost razloga za mirovanje licence.
(3) Komora izdaje na dokumentirani zahtjev magistra farmacije, odkuku o mirovanju statusa člana komore, odnosno mirovanju licence.

Član 28.

(1) Na početku kalendarske godine Komora ce na Web stranici objaviti imena članova i datum isteka licence za tekuću godinu.
(2) Najkasnije 3 mjeseca prije isteka roka važenja licence, stručna slulžba Komore je dužna obavijestiti magistra farmacije da je dužan da podnese zahtjev za relicenciranje.

Član 28a)

Magistar farmacije može obnavljati licencu do navršenih 75 godina života, uz uvjet da svake godine, nakon navršenih 65 godina života, uz zahtjev, predoči uredan liječnički nalaz o zdravstvenoj sposobnosti.

V  ODUZIMANJE I OGRANIČENJE LICENCE

Član 29.
Magistru farmacije licenca može biti privremeno ili trajno oduzeta ili ograničena s obzirom na opseg i vrstu poslova kojima se magistar farmacije smije baviti.

Član 30.

(1) Komora oduzima licencu magistru farmacije ako:
-ne zadovoljava uvjete za obnovu licence;
-Komora odredi tu mjeru kao najstrožu kaznu zbog kršenja etičkih principa struke;
-dopunski rad obavlja suprotno odredbama Zakona;
-neplaća članarinu šest (6) mjeseci iz neopravdanih razloga;
-drugim slučajevima utvrdjenim statutom i aktima Komore.
(2) Ukoliko  Komora  utvrdi da su nastupli uvjeti za oduzimanje licence, Komisija donosi odluku o oduzimanju licence.
(3) U skladu sa odlukom Komisije, Predsjednik Komore izdaje rješenje o oduzimanju licence.
(4) Protiv Rješenja iz stava (3) magistar farmacije se može žaliti Upravnom odboru Komore u roku od 15 dana od dana prijema rješenja.
(5) Rješenje Upravnog odbora donijeto po žalbi iz stava (4) ovog člana je konačno i protiv njega se može pokrenuti upravni spor. 

Član 31.

(1) Komora je dužna u slučaju oduzimanja licence obavijestiti Zavod zdravstvenog osiguranja, farmaceutsku inspekciju i poslodavca magistra farmacije.
(2) Privremeno oduzeta, odnosno ograničena licenca, nakon isteka vremena na koje je oduzeta odnosno ograničena, nastavlja važiti do datuma do kojeg je izdata
(3) Privremeno oduzetu licencu magistar farmacije je dužan predati Komori.  
(4) Licencu je magistar farmacije dužan predati Komori i u slučaju prestanka članstva iz bilo kojeg razloga.


VI   IZDAVANJE DUPLIKATA LICENCE U SLUČAJU GUBITKA, OTUĐENJA, 
OŠTEĆENJA ILI UNIŠTENJA

Član 32.

(1) Komora će magistru farmacije  na njegov zathjev izdati duplikat licence u slučaju:
· gubitka licence,
· otuđenja licence,
· oštećena licence u tolikoj mjeri da nije moguće u cijelosti utvrditi podatke koji su u njoj naveden, ili
· uništenja licence tako da se više ne može koristiti kao valjan dokument.

Član 33.

Magistar farmacije je dužan zahtjev za izdavanje duplikata licence iz člana 32. podnijeti Komori u roku od 8 dana od dana saznavanja za gubitak, otuđenje, oštećenje ili uništenje licence.

Član 34.

(1) Po prijemu zahtjeva, predsjednik Komore izdaje rješenje kojim izgubljenu odnosno otuđenu,  oštećenu ili uništenu licencu proglašava nevažećom.
(2) Duplikat licence se izdaje u roku od trideset (30) dana od podnošenja zahtjeva, a do izdavanja duplikata licence magistru farmacije se izdaje potvrda o predaji zatjeva za izdavanje duplikata licence.
(3)   Obavijest o proglašenju licence nevažećom, Komora objavljuje na službenoj stranici Komore i biltenu Komore.
Član 35.

(1) U slučaju naknadnog pronalaska izgubljene ili otuđene licence, magistar farmacije je dužan istu predati Komori.
(2) Oštećenu licencu magistar farmacije  je dužan predati Komori.
(3) Iznos naknade za izadavanje duplikata licence odlukom utvrđuje Upravni odbor Komore i iste snosi podnosilac zahtjeva.

VII IZGLED I SADRŽINA LICENCE

Član 36.

(1) Licenca mora sadržavati slijedeće podatke:
1. Tačan naziv i sjedište komore koja izdaje licencu;
2. Broj licence;
3. Mjesto i datum izdavanja licence;
4. Ime, ime jednog roditelja i prezime magistra farmacije;
5. Datum , mjesto i država rođenja magistra farmacije;
6. Naznačenje stručnog naziva, naziva specijaliste, akademske titule, znanstveno-nastavnog zvanja ili počasni naziv primarijus;
7. Datum i mjesto polaganja stručnog ispita, kao i naznačenje ispitne komisije nadležnog ministarstva zdravstva;
8. Stručna oblast za koju se licenca izdaje;
9. Razdoblje važenja licence (dan, mjesec, godina);
10. Potpis predsjednika Komore;
11. Pečat Komore.

(2) Licenca se izdaje u 2 primjerka i to:
· 1 primjerak formata A4 kolor –podnosiocu zahtjeva
· 1 primjerak u ličnu arhivu magistra farmacije podnosioca zahtjeva.

(3) Ostali sadržaj, oblik i formu licence svojom odlukom utvrđuje Upravni odbor na obrazcu koji čini prilog ovog Pravilnika,  koji je u skladu sa Pravilnikom o izdavanju licenci Federalnog ministarstva zdravstva.

VIII PRIJELAZNE I ZAVRŠNE ODREDBE

Član 37.

Postupci koji su na dan stupanja na snagu ovog Pravilnika u toku pred organima Komore, nastavit će se u skladu sa odredbama akata prema kojima su započeti. 

Član 38.

Stupanjem na snagu Pravilnika o izdavanju, obnavljanju i oduzimanju odobrenja za samostalan rad broj: 01-864/18 od 23.11.2018. godine, prestaje da važi Pravilnik o izdavanju, obnavljanju i oduzimanju odobrenja za samostalan rad (licence) broj: 01-144/14 od 10.04.2014. godine i Pravilnik o izmjenama i dopunama pravilnika o izdavanju, obnavljanju i oduzimanju odobrenja za samostalan rad (licence) broj: 01-462/18 od 18.07.2018. godine.

Član 39.

Ovaj Pravilnik stupa na snagu danom usvajanja i objavljuje se na službenoj web stranici Komore.

PREDSJEDNICA
UPRAVNOG ODBORA KOMORE

   Aneda Cipurković, mr.ph.
           Aida Smajić, mr.ph.


Broj: 06-427-1/26					    	     	        
Tuzla, 12.08.2026. godine 



5

